erhwenkuo/poetry-chinese-zhtw huggingface dataset:
再下第將歸荊楚上白舍人
作者：雍陶（唐）

窮通應計一時間，今日甘從刖足還。長倚玉人心自醉，不辭歸去哭荊山。
春行武關作
作者：雍陶（唐）

風香春暖展歸程，全勝遊仙入洞情。一路緣溪花覆水，不妨閑看不妨行。
恨別二首
作者：雍陶（唐）

知君餞酒深深意，圖使行人涕不流。如今卻恨酒中別，不得一言千里愁。人言日遠還疏索，別後都非未別心。唯我憶君千里意，一年不見一重深。
送人歸吳
作者：雍陶（唐）

遠愛春波正滿湖，羨君東去是歸途。吟詩好向月中宿，一叫水天沙鶴孤。
喜夢歸
作者：雍陶（唐）

旅館歲闌頻有夢，分明最似此宵希。覺來莫道還無益，未得歸時且當歸。
路中問程知欲達青雲驛
作者：雍陶（唐）

行愁驛路問來人，西去經過願一聞。落日回鞭相指點，前程從此是青雲。
題君山
作者：雍陶（唐）

風波不動影沉沉，翠色全微碧色深。應是水仙梳洗處，一螺青黛鏡中心。
離家後作
作者：雍陶（唐）

世上無媒似我希，一身惟有影相隨。出門便作焚舟計，生不成名死不歸。
寄題峴亭
作者：雍陶（唐）

峴亭留恨為傷杯，未得醒醒看便回。卻想醉遊如夢見，直疑元本不曾來。
病鶴
作者：雍陶（唐）

憶得當時病未遭，身為仙馭雪為毛。今來沙上飛無力，羞見檣烏立處高。
狀春
作者：雍陶（唐）

含春笑日花心豔，帶雨牽風柳態妖。珍重兩般堪比處，醉時紅臉舞時腰。
春詠
作者：雍陶（唐）

風惱花枝不耐頻，等閒飛落易愁人。殷勤最是章臺柳，一樹千條管帶春。
非酒
作者：雍陶（唐）

人人慢說酒消憂，我道翻為引恨由。一夜醒來燈火暗，不應愁事亦成愁。
苦寒
作者：雍陶（唐）

今年無異去年寒，何事朝來獨忍難。應是漸為貧客久，錦衣著盡布衣單。
送客
作者：雍陶（唐）

若論秋思人人苦，最覺愁多客又深。何況病來惆悵盡，不知爭作送君心。
人問應舉
作者：雍陶（唐）

莫驚西上獨遲回，只為衡門未有媒。惆悵賦成身不去，一名閒事逐秋回。
送客不及
作者：雍陶（唐）

水闊江天兩不分，行人兩處更相聞。遙遙已失風帆影，半日虛銷指點雲。
聞杜鵑二首
作者：雍陶（唐）

碧竿微露月玲瓏，謝豹傷心獨叫風。高處已應聞滴血，山榴一夜幾枝紅。蜀客春城聞蜀鳥，思歸聲引未歸心。卻知夜夜愁相似，爾正啼時我正吟。
西歸出斜谷
作者：雍陶（唐）

行過險棧出褒斜，出盡平川似到家。萬裡客愁今日散，馬前初見米囊花。
宿嘉陵驛
作者：雍陶（唐）

離思茫茫正值秋，每因風景卻生愁。今宵難作刀州夢，月色江聲共一樓。
旅懷
作者：雍陶（唐）

舊裡已悲無產業，故山猶戀有煙霞。自從為客歸時少，旅館僧房卻是家。
貧居春怨
作者：雍陶（唐）

貧居盡日冷風煙，獨向簷床看雨眠。寂寞春風花落盡，滿庭榆莢似秋天。
憶江南舊居
作者：雍陶（唐）

閑思往事在湖亭，亭上秋燈照月明。宿客盡眠眠不得，半窗殘月帶潮聲。
夷陵城
作者：雍陶（唐）

世家曾覽楚英雄，國破城荒萬事空。唯有郵亭階下柳，春來猶似細腰宮。
訪友人幽居二首
作者：雍陶（唐）

落花門外春將盡，飛絮庭前日欲高。深院客來人未起，黃鸝枝上啄櫻桃。莎深苔滑地無塵，竹冷花遲剩駐春。盡日弄琴誰共聽，與君兼鶴是三人。
宿大徹禪師故院
作者：雍陶（唐）

竹房誰繼生前事，松月空懸過去心。秋磬數聲天欲曉，影堂斜掩一燈深。
送蜀客
作者：雍陶（唐）

劍南風景臘前春，山鳥江風得雨新。莫怪送君行較遠，自緣身是憶歸人。
題寶應縣
作者：雍陶（唐）

雪樓當日動晴寒，渭水梁山鳥外看。聞說德宗曾到此，吟詩不敢倚闌幹。
和孫明府懷舊山
作者：雍陶（唐）

五柳先生本在山，偶然為客落人間。秋來見月多歸思，自起開籠放白鷳。
城西訪友人別墅
作者：雍陶（唐）

澧水橋西小路斜，日高猶未到君家。村園門巷多相似，處處春風枳殼花。
題大安池亭
作者：雍陶（唐）

幽島曲池相隱映，小橋虛閣半高低。好風好月無人宿，夜夜水禽船上棲。
送春
作者：雍陶（唐）

勿言春盡春還至，少壯看花複幾回。今日已從愁裡去，明年更莫共愁來。
武侯廟古柏
作者：雍陶（唐）

密葉四時同一色，高枝千歲對孤峰。此中疑有精靈在，為見盤根似臥龍。
哀蜀人為南蠻俘虜五章：初出成都聞哭聲
作者：雍陶（唐）

但見城池還漢將，豈知佳麗屬蠻兵。錦江南度遙聞哭，儘是離家別國聲。
哀蜀人為南蠻俘虜五章：過大渡河蠻使許之泣望鄉國
作者：雍陶（唐）

大渡河邊蠻亦愁，漢人將渡盡回頭。此中剩寄思鄉淚，南去應無水北流。
哀蜀人為南蠻俘虜五章：出青溪關有遲留之意
作者：雍陶（唐）

欲出鄉關行步遲，此生無複卻回時。千冤萬恨何人見，唯有空山鳥獸知。
哀蜀人為南蠻俘虜五章：別巂州一時慟哭雲日為之變色
作者：雍陶（唐）

越巂城南無漢地，傷心從此便為蠻。冤聲一慟悲風起，雲暗青天日下山。
哀蜀人為南蠻俘虜五章：入蠻界不許有悲泣之聲
作者：雍陶（唐）

雲南路出陷河西，毒草長青瘴色低。漸近蠻城誰敢哭，一時收淚羨猿啼。
宿石門山居
作者：雍陶（唐）

窗燈欲滅夜愁生，螢火飛來促織鳴。宿客幾回眠又起，一溪秋水枕邊聲。
過舊宅看花
作者：雍陶（唐）

山桃野杏兩三栽，樹樹繁花去複開。今日主人相引看，誰知曾是客移來。
寄襄陽章孝標
作者：雍陶（唐）

青油幕下白雲邊，日日空山夜夜泉。聞說小齋多野意，枳花陰裡麝香眠。
洛中感事
作者：雍陶（唐）

洛城今古足繁華，最恨喬家似石家。行到窈娘身沒處，水邊愁見亞枝花。
陰地關見入蕃公主石上手跡
作者：雍陶（唐）

漢家公主昔和蕃，石上今餘手跡存。風雨幾年侵不滅，分明纖指印苔痕。
美人春風怨
作者：雍陶（唐）

澹蕩春風滿眼來，落花飛蝶共裴回。偏能飄散同心蒂，無那愁眉吹不開。
過南鄰花園
作者：雍陶（唐）

莫怪頻過有酒家，多情長是惜年華。春風堪賞還堪恨，才見開花又落花。
勸行樂
作者：雍陶（唐）

老去風光不屬身，黃金莫惜買青春。白頭縱作花園主，醉折花枝是別人。
渡桑乾河
作者：雍陶（唐）

南客豈曾諳塞北，年年唯見雁飛回。今朝忽渡桑幹水，不似身來似夢來。
月下喜呂郎中除兵部
作者：雍陶（唐）

北闕雲間見碧天，南宮月似舊時圓。喜看列宿今朝正，休歎參差十四年。
天津橋望春
作者：雍陶（唐）

津橋春水浸紅霞，煙柳風絲拂岸斜。翠輦不來金殿閉，宮鶯銜出上陽花。
自蔚州南入真穀有似劍門，因有歸思
作者：雍陶（唐）

我家蜀地身離久，忽見胡山似劍門。馬上欲垂千里淚，耳邊唯欠一聲猿。
再經天涯地角山
作者：雍陶（唐）

每憶雲山養短才，悔緣名利入塵埃。十年馬足行多少，兩度天涯地角來。
題等界寺二首
作者：雍陶（唐）

吳蜀千年等界村，英雄無主豈長存。思量往事今何在，萬裡山中一寺門。兩國道塗都萬裡，來從此地等平分。行人競說東西利，事不關心耳不聞。
洛源驛戲題
作者：雍陶（唐）

柳陰春嶺鳥新啼，暖色濃煙深處迷。如恨往來人不見，水聲呦咽出花溪。
遣愁
作者：雍陶（唐）

拋擲泥中一聽沈，不能三歎引愁深。莫言客子無愁易，須識愁多暗損心。
送友人棄官歸山居
作者：雍陶（唐）

不愛人間紫與緋，卻思松下著山衣。春郊雨盡多新草，一路青青蹋雨歸。
山行
作者：雍陶（唐）

野花幽鳥幾千般，頭白山僧遍識難。世上遊人無複見，一生唯向畫圖看。
送客二首
作者：雍陶（唐）

與君同在少年場，知己蕭條壯士傷。可惜報恩無處所，卻提孤劍過鹹陽。行人立馬強盤回，別字猶含未忍開。好去出門休落淚，不如前路早歸來。
安國寺贈廣宣上人
作者：雍陶（唐）

馬急人忙塵路喧，幾從朝出到黃昏。今來合掌聽師語，一似敲冰清耳根。
初醒
作者：雍陶（唐）

心中得勝暫拋愁，醉臥京風拂簟秋。半夜覺來新酒醒，一條斜月到床頭。
送客歸襄陽舊居
作者：雍陶（唐）

襄陽耆舊別來稀，此去何人共掩扉。唯有白銅鞮上月，水樓閑處待君歸。
夜聞方響
作者：雍陶（唐）

方響聞時夜已深，聲聲敲著客愁心。不知正在誰家樂，月下猶疑是遠砧。
路逢有似亡友者，惻然賦此
作者：雍陶（唐）

吾友今生不可逢，風流空想舊儀容。朝來馬上頻回首，惆悵他人似蔡邕。
望月懷江上舊遊
作者：雍陶（唐）

往歲曾隨江客船，秋風明月洞庭邊。為看今夜天如水，憶得當時水似天。
途中西望
作者：雍陶（唐）

行行何處散離愁，長路無因暫上樓。唯到高原即西望，馬知人意亦回頭。
題友人所居
作者：雍陶（唐）

亞尹故居經幾主，只因君住有詩情。夜吟鄰叟聞惆悵，七八年來無此聲。
蔚州晏內遇新雪
作者：雍陶（唐）

胡盧河畔逢秋雪，疑是風飄白鶴毛。坐客停杯看未定，將軍已濕褐花袍。
句
作者：雍陶（唐）

古木閩州道，驅羸落照間。投村礙野水，問店隔荒山。
關山月
作者：李端（唐）

露濕月蒼蒼，關頭榆葉黃。回輪照海遠，分彩上樓長。水凍頻移幕，兵疲數望鄉。只應城影外，萬裡共胡霜。
度關山
作者：李端（唐）

雁塞日初晴，狐關雪複平。危樓緣廣漠，古竇傍長城。拂劍金星出，彎弧玉羽鳴。誰知系虜者，賈誼是書生。
巫山高
作者：李端（唐）

巫山十二峰，皆在碧虛中。回合雲藏月，霏微雨帶風。猿聲寒過澗，樹色暮連空。愁向高唐望，清秋見楚宮。
雨雪曲
作者：李端（唐）

天山一丈雪，雜雨夜霏霏。濕馬胡歌亂，經烽漢火微。丁零蘇武別，疏勒範羌歸。若看關頭下，長榆葉定稀。
春遊樂
作者：李端（唐）

柘彈連錢馬，銀鉤妥墮鬟。摘桑春陌上，踏草夕陽間。意合辭先露，心誠貌卻閑。明朝若相憶，雲雨出巫山。
山下泉
作者：李端（唐）

碧水映丹霞，濺濺度淺沙。暗通山下草，流出洞中花。淨色和雲落，喧聲繞石斜。明朝更尋去，應到阮郎家。
送客赴洪州
作者：李端（唐）

草色隨驄馬，悠悠共出秦。水傳雲夢曉，山接洞庭春。帆影連三峽，猿聲在四鄰。青門一分手，難見杜陵人。
與鄭錫遊春
作者：李端（唐）

東門垂柳長，回首獨心傷。日暖臨芳草，天晴憶故鄉。映花鶯上下，過水蝶飛揚。借問同行客，今朝淚幾行。
送友人
作者：李端（唐）

聞說湘川路，年年古木多。猿啼巫峽夜，月照洞庭波。窮海人還去，孤城雁與過。青山不同賞，來往自蹉跎。
題從叔沆林園
作者：李端（唐）

阮宅閑園暮，窗中見樹陰。樵歌依遠草，僧語過長林。鳥哢花間曲，人彈竹裡琴。自嫌身未老，已有住山心。
送少微上人入蜀
作者：李端（唐）

削髮本求道，何方不是歸。松風開法席，江月濯禪衣。飛閣蟬鳴早，漫天客過稀。戴顒常執筆，不覺此身非。
雨後遊輞川
作者：李端（唐）

驟雨歸山盡，頹陽入輞川。看虹登晚墅，踏石過青泉。紫葛藏仙井，黃花出野田。自知無路去，回步就人煙。
同皇甫侍禦題惟一上人房
作者：李端（唐）

焚香居一室，盡日見空林。得道輕年暮，安禪愛夜深。東西皆是夢，存沒豈關心。唯羨諸童子，持經在竹陰。
同苗員外宿薦福寺僧舍
作者：李端（唐）

潘安秋興動，涼夜宿僧房。倚杖雲離月，垂簾竹有霜。回風生遠徑，落葉颯長廊。一與交親會，空貽別後傷。
送客往湘江
作者：李端（唐）

識君年已老，孤棹向瀟湘。素發臨高鏡，清晨入遠鄉。三山分夏口，五兩映涔陽。更逐巴東客，南行淚幾行。
送友人遊蜀
作者：李端（唐）

嘉陵天氣好，百里見雙流。帆影緣巴字，鐘聲出漢州。綠原春草晚，青木暮猿愁。本是風流地，遊人易白頭。
送友人遊江東
作者：李端（唐）

江上花開盡，南行見杪春。鳥聲悲古木，雲影入通津。返景斜連草，回潮暗動蘋。謝公今在郡，應喜得詩人。
送樂平苗明府得家字
作者：李端（唐）

本自求彭澤，誰雲道裡賒。山從石壁斷，江向弋陽斜。暮色隨楓樹，陰雲暗荻花。諸侯舊調鼎，應重宰臣家。
過宋州
作者：李端（唐）

睢陽陷虜日，外絕救兵來。世亂忠臣死，時清明主哀。荒郊春草遍，故壘野花開。欲為將軍哭，東流水不回。
茂陵山行陪韋金部
作者：李端（唐）

宿雨朝來歇，空山秋氣清。盤雲雙鶴下，隔水一蟬鳴。古道黃花落，平蕪赤燒生。茂陵雖有病，猶得伴君行。
江上逢司空曙
作者：李端（唐）

共爾髫年故，相逢萬裡餘。新春兩行淚，故國一封書。夏口帆初落，涔陽雁正疏。唯當執杯酒，暫食漢江魚。
逢王泌自東京至
作者：李端（唐）

逢君自鄉至，雪涕問田園。幾處生喬木，誰家在舊村。山峰橫二室，水色映千門。愁見遊從處，如今花正繁。
山中期吉中孚
作者：李端（唐）

行人路不同，花落到山中。水暗蒹葭霧，月明楊柳風。年華驚已擲，志業颯然空。何必龍鍾後，方期事遠公。
酬前大理寺評事張芬
作者：李端（唐）

君家舊林壑，寄在亂峰西。近日春雲滿，相思路亦迷。聞鐘投野寺，待月過前溪。悵望成幽夢，依依識故蹊。
賦得山泉送房造
作者：李端（唐）

泉水山邊去，高人月下看。潤松秋色淨，落澗夜聲寒。委曲穿深竹，潺湲過遠灘。聖朝無隱者，早晚罷漁竿。
宿興善寺後堂池
作者：李端（唐）

草堂高樹下，月向後池生。野客如僧靜，新荷共水準。錦鱗沉不食，繡羽亂相鳴。即事思江海，誰能萬裡行。
憶皎然上人
作者：李端（唐）

未得從師去，人間萬事勞。雲門不可見，山木已應高。向日開柴戶，驚秋問敝袍。何由宿峰頂，窗裡望波濤。
贈衡嶽隱禪師
作者：李端（唐）

舊住衡州寺，隨緣偶北來。夜禪山雪下，朝汲竹門開。半偈傳初盡，群生意未回。唯當與樵者，杖錫入天臺。
雲陽觀寄袁稠
作者：李端（唐）

花洞晚陰陰，仙壇隔杏林。漱泉春谷冷，搗藥夜窗深。石上開仙酌，松間對玉琴。戴家溪北住，雪後去相尋。
晚遊東田寄司空曙
作者：李端（唐）

暮來思遠客，獨立在東田。片雨無妨景，殘虹不映天。別愁逢夏果，歸興入秋蟬。莫作隳官意，陶潛未必賢。
題崔端公園林
作者：李端（唐）

上士愛清輝，開門向翠微。抱琴看鶴去，枕石待雲歸。野坐苔生席，高眠竹掛衣。舊山東望遠，惆悵暮花飛。
早春雪夜寄盧綸兼呈秘書元丞
作者：李端（唐）

聞君隨謝脁，春夜宿前川。看竹雲垂地，尋僧月滿田。熊寒方入樹，魚樂稍離船。獨夜羈愁客，惟知惜故年。
早春夜集耿拾遺宅
作者：李端（唐）

如何逋客會，忽在侍臣家。新草猶停雪，寒梅未放花。銜杯雞欲唱，逗月雁應斜。年齒俱憔悴，誰堪故國賒。
元丞宅送胡浚及第東歸覲省
作者：李端（唐）

登龍兼折桂，歸去當高車。舊楚楓猶在，前隋柳已疏。月中逢海客，浪裡得鄉書。見說江邊住，知君不厭魚。
送魏廣下第歸揚州甯親
作者：李端（唐）

遊宦今空返，浮淮一雁秋。白雲陰澤國，青草繞揚州。調膳過花下，張筵到水頭。崑山仍有玉，歲晏莫淹留。
歸山與酒徒別
作者：李端（唐）

野客本無事，此來非有求。煩君徵樂餞，未免憶山愁。紅燭侵明月，青娥促白頭。童心久已盡，豈為豔歌留。
冬夜寄韓弇
作者：李端（唐）

獨坐知霜下，開門見木衰。壯應隨日去，老豈與人期。廢井蟲鳴早，陰階菊發遲。興來空憶戴，不似剡溪時。
聞吉道士還俗因而有贈
作者：李端（唐）

聞有華陽客，儒裳謁紫微。舊山連藥賣，孤鶴帶雲歸。柳市名猶在，桃源夢已稀。還鄉見鷗鳥，應愧背船飛。
韋員外東齋看花
作者：李端（唐）

入花凡幾步，此樹獨相留。發豔紅枝合，垂煙綠水幽。並開偏覺好，未落已成愁。一到芳菲下，空招兩鬢秋。
邊頭作
作者：李端（唐）

邠郊泉脈動，落日上城樓。羊馬水草足，羌胡帳幕稠。射鵰過海岸，傳箭怯邊州。何事歸朝將，今年又拜侯。
宿深上人院聽遠泉
作者：李端（唐）

泉聲宜遠聽，入夜對支公。斷續來方盡，潺湲咽又通。何年出石下，幾裡在山中。君問窮源處，禪心與此同。
茂陵村行贈何兆
作者：李端（唐）

春天黃鳥囀，野徑白雲間。解帶依芳草，支頤想故山。人行九州路，樹老五陵間。誰道臨邛遠，相如自憶還。
送友人還洛
作者：李端（唐）

去國渡關河，蟬鳴古樹多。平原正超忽，行子複蹉跎。去事不可想，舊遊難再過。何當嵩嶽下，相見在煙蘿。
送戴徵士還山
作者：李端（唐）

柔桑錦臆雉，相送到煙霞。獨隱空山裡，閑門幾樹花。草生楊柳岸，鳥囀竹林家。不是謀生拙，無為末路賒。
秋日旅舍別司空文明
作者：李端（唐）

涼風颯窮巷，秋思滿高雲。吏隱俱不就，此心仍別君。素懷宗淡泊，羈旅念功勳。轉憶西林寺，江聲月下聞。
旅舍對雪贈考功王員外
作者：李端（唐）

楊花驚滿路，面市忽狂風。驟下搖蘭葉，輕飛集竹叢。欲將瓊樹比，不共玉人同。獨望徽之棹，青山在雪中。
送丁少府往唐上
作者：李端（唐）

因君灞陵別，故國一回看。共食田文飯，先之梅福官。江風轉日暮，山月滿潮寒。不得同舟望，淹留歲月闌。
贈李龜年
作者：李端（唐）

青春事漢主，白首入秦城。遍識才人字，多知舊曲名。風流隨故事，語笑合新聲。獨有垂楊樹，偏傷日暮情。
送郭補闕歸江陽
作者：李端（唐）

東門春尚淺，楊柳未成陰。雁影愁斜日，鶯聲怨故林。隋宮江上遠，梁苑雪中深。獨有懷歸客，難為欲別心。
早春會王逵主人得蓬字
作者：李端（唐）

今年華鬢色，半在故人中。欲寫無窮恨，先期一醉同。綠叢猶覆雪，紅萼已凋風。莫負歸山契，君看陌上蓬。
宿山寺思歸
作者：李端（唐）

僧房秋雨歇，愁臥夜更深。欹枕聞鴻雁，回燈見竹林。歸螢入草盡，落月映窗沉。拭淚無人覺，長謠向壁陰。
送客赴江陵寄郢州郎士元
作者：李端（唐）

露下晚蟬愁，詩人舊怨秋。沅湘莫留滯，宛洛好遨遊。飲馬逢黃菊，離家值白頭。竟陵明月夜，為上庾公樓。
送客賦得巴江夜猿
作者：李端（唐）

巴水天邊路，啼猿傷客情。遲遲雲外盡，杳杳樹中生。殘月暗將落，空霜寒欲明。楚人皆掩淚，聞到第三聲。
秋日憶暕上人
作者：李端（唐）

一從持缽別，更未到人間。好靜居貧寺，遺名棄近山。雨前縫百衲，葉下閉重關。若便潯陽去，須將舊客還。
寄上舍人叔
作者：李端（唐）

車馬朝初下，看山憶獨尋。會知逢水盡，且愛入雲深。殘雨開斜日，新蟬發迥林。阮咸雖別巷，遙識此時心。
送古之奇赴安西幕
作者：李端（唐）

疇昔十年兄，相逢五校營。今宵舉杯酒，隴月見軍城。堠火經陰絕，邊人接曉行。殷勤送書記，強虜幾時平。
送張芬歸江東兼寄柳中庸
作者：李端（唐）

久是天涯客，偏傷落木時。如何故國見，更欲異鄉期。鳥暮東西急，波寒上下遲。空將滿眼淚，千里怨相思。
送丘丹歸江東
作者：李端（唐）

故山霜落久，才子憶荊扉。旅舍尋人別，秋風逐雁歸。夢愁楓葉盡，醉惜菊花稀。肯學求名者，經年未拂衣。
臥病寄苗員外
作者：李端（唐）

故人初未貴，相見得淹留。一自朝天去，因成計日遊。月明應獨醉，葉下肯同愁。因恨劉楨病，空園臥見秋。
送楊皋擢第歸江東
作者：李端（唐）

隋堤望楚國，江上一歸人。綠氣千檣暮，青風萬裡春。試才初得桂，泊渚肯傷蘋。拜手終悽愴，恭承中外親。
題鄭少府林園
作者：李端（唐）

謝家今日晚，詞客願抽毫。櫪馬方回影，池鵝正理毛。竹筒傳水遠，麈尾坐僧高。獨有宗雷賤，過君著敝袍。
送吉中孚拜官歸業
作者：李端（唐）

南入華陽洞，無人古樹寒。吟詩開舊帙，帶綬上荒壇。因病求歸易，霑恩更隱難。孟宗應獻鮓，家近守漁官。
送楊少府赴陽翟
作者：李端（唐）

冠帶仁兄後，光輝壽母前。陸雲還入洛，潘嶽更張筵。井邑嵩山對，園林潁水連。東人慾相送，旅舍已潸然。
慈恩寺暕上人房招耿拾遺
作者：李端（唐）

悠然對惠遠，共結故山期。汲井樹陰下，閉門亭午時。地閑花落厚，石淺水流遲。願與神仙客，同來事本師。
宿山寺雪夜寄吉中孚
作者：李端（唐）

獨愛僧房竹，春來長到池。雲遮皆晃朗，雪壓半低垂。不見侵山葉，空聞拂地枝。鄙夫今夜興，唯有子猷知。
贈趙神童
作者：李端（唐）

聖朝殊漢令，才子少登科。每見先鳴早，常驚後進多。獨居方寂寞，相對覺蹉跎。不是通家舊，頻勞文舉過。
宿雲際寺贈深上人
作者：李端（唐）

暫別青藍寺，今來發欲斑。獨眠孤燭下，風雨在前山。壞宅終須去，空門不易還。支公有方便，一願啟玄關。
送從兄赴洪州別駕兄善琴
作者：李端（唐）

援琴兼愛竹，遙夜在湘沅。鶴舞月將下，烏啼霜正繁。亂流喧橘岸，飛雪暗荊門。佐郡無辭屈，其如相府恩。
山中期張芬不至
作者：李端（唐）

石堤春草碧，雙燕向西飛。悵望雲天暮，佳人何處歸。藥欄蟲網遍，苔井水痕稀。誰道嵇康懶，山中自掩扉。
寄暢當
作者：李端（唐）

麥秀草芊芊，幽人好晝眠。雲霞生嶺上，猿鳥下床前。顏子方敦行，支郎久住禪。中林輕暫別，約略已經年。
送義興元少府
作者：李端（唐）

逢君惠連第，初命便光輝。已得群公祖，終妨太傅譏。路長人反顧，草斷燕回飛。本是江南客，還同衣錦歸。
臥病別鄭錫
作者：李端（唐）

病來喜無事，多臥竹林間。此日一相見，明朝還掩關。幽人愛芳草，志士惜頹顏。歲晏不我棄，期君在故山。
書志贈暢當
作者：李端（唐）

少喜神仙術，未去已蹉跎。壯志一為累，浮生事漸多。衰顏不相識，歲暮定相過。請問宗居士，君其奈老何。
送諸暨裴少府
作者：李端（唐）

山公訪嵇紹，趙武見韓侯。事去恩猶在，名成淚卻流。一官同北去，千里赴南州。才子清風後，無貽相府憂。
送鄭宥入蜀迎覲
作者：李端（唐）

寧親西陟險，君去異王陽。在世誰非客，還家即是鄉。劍門千轉盡，巴水一支長。請語愁猿道，無煩促淚行。
送耿拾遺湋使江南括圖書
作者：李端（唐）

驅傳草連天，回風滿樹蟬。將過夫子宅，前問孝廉船。漢使收三篋，周詩採百篇。別來將有淚，不是怨流年。
送王少府遊河南
作者：李端（唐）

馬卿方失意，東去謁諸侯。過宋人應少，遊梁客獨愁。鳥翻千室暮，蟬急兩河秋。僕本無媒者，因君淚亦流。
送別駕赴晉陵即舍人叔之兄
作者：李端（唐）

諸宗稱叔父，從子亦光輝。謝脁中書直，王祥別乘歸。江帆沖雨上，海樹隔潮微。南阮貧無酒，唯將淚濕衣。
臥病寄閻寀
作者：李端（唐）

病中貪好景，強步出幽居。紫葛垂山徑，黃花繞野渠。荒林飛老鶴，敗堰過遊魚。縱憶同年友，無人可寄書。
晚夏聞蟬寄廣文
作者：李端（唐）

昨日鶯囀聲，今朝蟬忽鳴。朱顏向華髮，定是幾年程。故國白雲遠，閒居青草生。因垂數行淚，書報十年兄。
歸山居寄錢起
作者：李端（唐）

悵望青山下，回頭淚滿巾。故鄉多古樹，落日少行人。髮鬢將回色，簪纓未到身。誰知武陵路，亦有漢家臣。
曉發瓜州
作者：李端（唐）

曉發悲行客，停橈獨未前。寒江半有月，野戍漸無煙。棹唱臨高岸，鴻嘶發遠田。誰知避徒禦，對酒一潸然。
江上喜逢司空文明
作者：李端（唐）

秦人江上見，握手淚沾巾。落日見秋草，暮年逢故人。非夫長作客，多病淺謀身。臺閣舊親友，誰曾見苦辛。
同苗發慈恩寺避暑
作者：李端（唐）

追涼尋寶剎，畏日望璿題。臥草同鴛侶，臨池似虎溪。樹閑人跡外，山晚鳥行西。若問無心法，蓮花隔淤泥。
送潘述宏詞下第歸江外
作者：李端（唐）

唱高人不和，此去淚難收。上國經年住，長江滿目流。弈棋知勝偶，射策請焚舟。應是田□□，玄成許爾遊。
送張少府赴夏縣
作者：李端（唐）

雖為州縣職，還欲抱琴過。樹古聞風早，山枯見雪多。雞聲連絳市，馬色傍黃河。太守新臨郡，還逢五袴歌。
酬秘書元丞郊園臥疾見寄
作者：李端（唐）

聞說漳濱臥，題詩怨歲華。求醫主高手，報疾到貧家。撒枕銷行蟻，移杯失畫蛇。明朝九衢上，應見玉人車。
送成都韋丞還蜀
作者：李端（唐）

蜀門雲樹合，高棧有猿愁。驅傳加新命，之官向舊遊。晨裝逢酒雨，夜夢見刀州。遠別長相憶，當年莫滯留。
晚秋旅舍寄苗員外
作者：李端（唐）

爭途苦不前，貧病遂連牽。向暮同行客，當秋獨長年。晚花唯有菊，寒葉已無蟬。吏部逢今日，還應甕下眠。
送惟良上人歸潤州
作者：李端（唐）

擬詩偏不類，又送上人歸。寄世同高鶴，尋仙稱壞衣。雨行江草短，露坐海帆稀。正被空門縛，臨岐乞解圍。
送何兆下第還蜀
作者：李端（唐）

重江不可涉，孤客莫晨裝。高木莎城小，殘星棧道長。嫋猿楓子落，過雨荔枝香。勸爾成都住，文翁有草堂。
送友人宰湘陰
作者：李端（唐）

從宦舟行遠，浮湘又入閩。蒹葭無朔雁，檉栝有蠻神。傳吏閑調象，山精暗訟人。唯須千樹橘，暫救李衡貧。
送元晟歸江東舊居
作者：李端（唐）

澤國舟車接，關門雨雪乖。春天行故楚，夜月下清淮。講易居山寺，論詩到郡齋。蔣家人暫別，三路草連階。
送黎少府赴陽翟
作者：李端（唐）

詩禮稱才子，神仙是丈人。玉山那惜醉，金穀已無春。白馬如風疾，青袍奪草新。不嫌鳴吠客，願用百年身。
送夏侯審遊蜀
作者：李端（唐）

西望煙綿樹，愁君上蜀時。同林息商客，隔棧見罛師。石滑羊腸險，山空杜宇悲。琴心正幽怨，莫奏鳳凰詩。
單推官廳前雙桐詠
作者：李端（唐）

封植因高興，孤貞契素期。由來得地早，何事結花遲。葉重凝煙後，條寒過雨時。還同李家樹，爭賦角弓詩。
送宋校書赴宣州幕
作者：李端（唐）

浮舟壓芳草，容裔逐江春。遠避看書吏，行當入幕賓。夜潮沖老樹，曉雨破輕蘋。鴛鷺多傷別，欒家德在人。
送趙給事侄尉丹陽
作者：李端（唐）

太傅憐群從，門人亦賤回。入官先愛子，賜酒許同杯。淮海春多雨，蒹葭夜有雷。遙知拜慶後，梅尉稱仙才。
宿瓜洲寄柳中庸
作者：李端（唐）

懷人同不寐，清夜起論文。月魄正出海，雁行斜上雲。寒潮來灩灩，秋葉下紛紛。便送江東去，徘徊只待君。
夜宴虢縣張明府宅逢宇文評事
作者：李端（唐）

虢田留古宅，入夜足秋風。月影來窗裡，燈光落水中。徵詩逢謝客，飲酒得陶公。更愛疏籬下，繁霜濕菊叢。
冬夜集張尹後閣
作者：李端（唐）

乘龜兼戴豸，白麵映朱衣。安石還須起，泉明不得歸。應門常吏在，登席舊寮稀。遠客長先醉，那知亞相威。
將之澤潞留別王郎中
作者：李端（唐）

弱年知己少，前路主人稀。貧病期相惜，艱難又憶歸。事成應未蔔，身賤又無機。幸到龍門下，須因羽翼飛。
晚次巴陵
作者：李端（唐）

雪後柳條新，巴陵城下人。烹魚邀水客，載酒奠山神。雲去低斑竹，波回動白蘋。不堪逢楚老，日暮正江春。
送荀道士歸廬山
作者：李端（唐）

先生歸有處，欲別笑無言。綠水到山口，青林連洞門。月明尋石路，雲霽望花源。早晚還乘鶴，悲歌向故園。
送張淑歸覲叔父
作者：李端（唐）

日慘長亭暮，天高大澤閑。風中聞草木，雪裡見江山。馬向塞雲去，人隨古道還。阮家今夜樂，應在竹林間。
送郭參軍赴絳州
作者：李端（唐）

登車君莫望，故絳柳條春。蒲澤逢胡雁，桃源見晉人。佐軍髯尚短，擲地思還新。小謝常攜手，因之醉路塵。
送袁稠遊江南
作者：李端（唐）

江南衰草遍，十裡見長亭。客去逢搖落，鴻飛入杳冥。空城寒雨細，深院曉燈青。欲去行人起，徘徊恨酒醒。
送夏中丞赴甯國任
作者：李端（唐）

楚縣入青楓，長江一派通。板橋尋謝客，古邑事陶公。片雨收山外，連雲上漢東。陸機猶滯洛，念子望南鴻。
送衛雄下第歸同州
作者：李端（唐）

不才先上第，詞客卻空還。邊地行人少，平蕪盡日閑。一蟬陂樹裡，眾火隴雲間。羨汝歸茅屋，書窗見遠山。
送單少府赴扶風
作者：李端（唐）

少年趨盛府，顏色比花枝。範匄非童子，楊修豈小兒。叨陪丈人行，常恐阿戎欺。此去雲霄近，看君逸足馳。
題山中別業
作者：李端（唐）

舊宅在山中，閑門與寺通。往來黃葉路，交結白頭翁。晚筍難成竹，秋花不滿叢。生涯只粗糲，吾豈諱言窮。
送司空文明歸江上舊居
作者：李端（唐）

野菊有黃花，送君千里還。鴻來燕又去，離別惜容顏。流水通歸夢，行雲失故關。江風正搖落，宋玉莫登山。
送新城戴叔倫明府
作者：李端（唐）

遙想隋堤路，春天楚國情。白雲當海斷，青草隔淮生。雁起斜還直，潮回遠複平。萊蕪不可到，一醉送君行。
送雍丘任少府
作者：李端（唐）

叢車餞才子，路走許東偏。遠水同春色，繁花勝雪天。鳥行侵楚邑，樹影向殷田。莫學生鄉思，梅真正少年。
送雍郢州
作者：李端（唐）

厭郎思出守，遂領漢東軍。望月逢殷浩，緣江送範雲。城閑煙草遍，浦迥雪林分。誰伴樓中宿，吟詩估客聞。
寄王密卿
作者：李端（唐）

酒樂今年少，僧期近日頻。買山多為竹，卜宅不緣貧。志業歸初地，文章寄此身。嵇康雖有病，猶得見情人。
與蕭遠上人遊少華山寄皇甫侍禦
作者：李端（唐）

尋危兼採藥，渡水又登山。獨與高僧去，逍遙落日間。漸看閭裡遠，自覺性情閑。回首知音在，因令悵望還。
代村中老人答
作者：李端（唐）

京洛風塵後，村鄉煙火稀。少年曾失所，衰暮欲何依。夜靜臨江哭，天寒踏雪歸。時清應不見，言罷淚盈衣。
贈故將軍
作者：李端（唐）

平生在邊日，鞍馬若星流。獨出間千里，相知滿九州。恃功淩主將，作氣見王侯。誰道廉頗老，猶能報遠讎。
送陸郎中歸田司空幕
作者：李端（唐）

漢家分列宿，東土佐諸侯。結束還軍府，光輝過禦溝。農桑連紫陌，分野入青州。覆被恩難報，西看成白頭。
酬晉侍禦見寄
作者：李端（唐）

野客蒙詩贈，殊恩欲報難。本求文舉識，不在子真官。細雨雙林暮，重陽九日寒。貧齋一叢菊，願與上賓看。
送銅澤王歸城
作者：李端（唐）

昔聞公族出，其從亦高車。為善唯求樂，分貧必及疏。身承漢枝葉，手習魯詩書。尚說無功德，三年在石渠。
江上別柳中庸
作者：李端（唐）

秦人江上見，握手便沾衣。近日相知少，往年親故稀。遠遊何處去，舊業幾時歸。更向巴陵宿，堪聞雁北飛。
喜皇甫郎中拜諭德兼集賢學士
作者：李端（唐）

為郎三載後，寵命一朝新。望苑遷詞客，儒林拜丈人。鶯飛綺閣曙，柳拂畫堂春。幾日調金鼎，諸君慾望塵。
送黎兵曹往陝府結婚
作者：李端（唐）

東方發車騎，君是上頭人。奠雁逢良日，行媒及仲春。時稱渡河婦，宜配坦床賓。安得同門吏，揚鞭入後塵。
送竇兵曹
作者：李端（唐）

梨花開上苑，遊女著羅衣。聞道情人怨，應須走馬歸。禦橋遲日暖，官渡早鶯稀。莫遣佳期過，看看蝴蝶飛。
留別故人
作者：李端（唐）

此別不可道，此心當語誰。春風灞水上，飲馬桃花時。誤作好文士，只應遊宦遲。留書下朝客，我有故山期。
奉送宋中丞使河源
作者：李端（唐）

東周遣戍役，才子欲離群。部領河源去，悠悠隴水分。笳聲悲塞草，馬首渡關雲。辛苦逢炎熱，何時及漢軍。
都亭驛送郭判官之幽州幕府
作者：李端（唐）

幕府參戎事，承明伏奏歸。都亭使者出，杯酒故人違。細雨沾官騎，輕風拂客衣。還從大夫後，吾黨亦光輝。
送王羽林往秦州
作者：李端（唐）

秦州貴公子，漢日羽林郎。事主來中禁，榮親上北堂。輶車花擁路，寶劍雪生光。直掃三邊靖，承恩向建章。
送友入關
作者：李端（唐）

聞君帝城去，西望一沾巾。落日見秋草，暮年逢故人。非才長作客，有命懶謀身。近更嬰衰疾，空思老漢濱。
代宗輓歌
作者：李端（唐）

祖庭三獻罷，嚴衛百靈朝。警蹕移前殿，宮車上渭橋。寒霜凝羽葆，野吹咽笳簫。已向新京兆，誰雲天路遙。
張左丞輓歌二首
作者：李端（唐）

素旆低寒水，清笳出曉風。鳥來傷賈傅，馬立葬滕公。松柏青山上，城池白日中。一朝今古隔，唯有月明同。禍集鉤方失，災生劍忽飛。無由就日拜，空憶自天歸。門吏看還葬，宮官識賜衣。東堂哀贈畢，從此故臣稀。
奉和王元二相避暑懷杜太尉
作者：李端（唐）

艱難嘗共理，海晏更相悲。況複登堂處，分明避暑時。綠槐千穗綻，丹藥一番遲。蓬蓽今何幸，先朝大雅詩。
青龍寺題故曇上人房
作者：李端（唐）

遠公留故院，一徑雪中微。童子逢皆老，門人問亦稀。翻經徒有處，攜履遂無歸。空念尋巢鶴，時來傍影飛。
早春夜望
作者：李端（唐）

舊雪逐泥沙，新雷發草芽。曉霜應傍鬢，夜雨莫催花。行矣前途晚，歸與故國賒。不勞報春盡，從此惜年華。
宴伊東岸
作者：李端（唐）

晴洲無遠近，一樹一潭春。芳草留歸騎，朱櫻擲舞人。空花對酒落，小翠隔林新。竟日皆攜手，何由遇此辰。
雲際中峰居喜見苗發
作者：李端（唐）

自得中峰住，深林亦閉關。經秋無客到，入夜有僧還。暗澗泉聲小，荒村樹影閑。高窗不可望，星月滿空山。
宿洞庭
作者：李端（唐）

白水連天暮，洪波帶日流。風高雲夢夕，月滿洞庭秋。沙上漁人火，煙中賈客舟。西園與南浦，萬裡共悠悠。
江上賽神
作者：李端（唐）

疏鼓應繁絲，送神歸九疑。蒼龍隨赤鳳，帝子上天時。驟雨歸山疾，長江下日遲。獨憐遊宦子，今夜泊天涯。
奉和元丞侍從遊南城別業
作者：李端（唐）

垂朱領孫子，從宴在池塘。獻壽回龜顧，和羹躍鯉香。高松先草晚，平石助泉涼。餘橘期相及，門生有陸郎。
送從舅成都丞廣南歸蜀
作者：李端（唐）

巴字天邊水，秦人去是歸。棧長山雨響，溪亂火田稀。俗富行應樂，官雄祿豈微。魏舒終有淚，還濕寧家衣。
感巫州薺菜
作者：高力士（唐）

兩京作斤賣，五溪無人採。夷夏雖有殊，氣味都不改。
句
作者：高力士（唐）

煙燻眼落膜，瘴染面朱虞。
使至灊山
作者：王越賓（唐）

碧塢煙霞晝未開，遊人到處盡裴回。憑誰借問巖前叟，曾託吾皇一夢來。
和武相公中秋夜西蜀錦樓望月得清字
作者：王良會（唐）

德星搖此夜，珥耳滿重城。杳靄煙氛色，飄颻砧杵聲。令行秋氣爽，樂感素風輕。共賞千年聖，長歌四海清。
星迴節遊避風臺與清平官賦
作者：南詔驃信（唐）

避風善闡臺，極目見藤越。悲哉古與今，依然煙與月。自我居震旦，翊衛類夔契。伊昔頸皇運，艱難仰忠烈。不覺歲雲暮，感極星迴節。元昶同一心，子孫堪貽厥。
星迴節避風臺驃信命賦
作者：趙叔達（唐）

法駕避星迴，波羅毗勇猜。河潤冰難合，地暖梅先開。下令俚柔洽，獻賝弄棟來。願將不才質，千載侍遊臺。
途中詩
作者：楊奇鯤（唐）

□□□□□□□，□□□□□□□。風裡浪花吹更白，此際自然無限趣，王程不敢暫留停。
聽妓洞雲歌
作者：布燮（唐）

嵇叔夜，鼓琴飲酒無閒暇。若使當時聞此歌，一飲一碩猶自醉，無人為爾蔔深塵。
思鄉作
作者：布燮（唐）

瀘北行人絕，雲南信未還。庭前花不掃，門外柳誰攀。坐久銷銀燭，愁多減玉顏。懸心秋夜月，萬裡照關山。
銜命還國作
作者：朝衡（唐）

銜命將辭國，非才忝侍臣。天中戀明主，海外憶慈親。伏奏違金闕，騑驂去玉津。蓬萊鄉路遠，若木故園林。西望懷恩日，東歸感義辰。平生一寶劍，留贈結交人。
繡袈裟衣緣
作者：長屋（唐）

山川異域，風月同天。寄諸佛子，共結來緣。
憤怨詩
作者：王巨仁（唐）

於公慟哭三年旱，鄒衍含愁五月霜。今我幽愁還似古，皇天無語但蒼蒼。
立木海上刻詩
作者：李贊華（唐）

小山壓大山，大山全無力。羞見故鄉人，從此投外國。
戲語
作者：成輔端（唐）

秦地城池二百年，何期如此賤田園。一頃麥苗碩伍米，三間堂屋二千錢。
萬壽寺歌詞
作者：張隱（唐）

位乖燮理致傷殘，四面牆匡不忍看。正是花時堪下淚，相公何必更追歡。
迎孫刺史
作者：朱元（唐）

昔日郎君今刺史，朱元依舊守朱門。今朝竹馬諸童子，儘是當時竹馬孫。
臨刑詩
作者：陳璠（唐）

積玉堆金官又崇，禍來倏忽變成空。五年榮貴今何在，不異南柯一夢中。
詩
作者：捧劍僕（唐）

青鳥銜葡萄，飛上金井欄。美人恐驚去，不敢捲簾看。
題牡丹
作者：捧劍僕（唐）

一種芳菲出後庭，卻輸桃李得佳名。誰能為向天人說，從此移根近太清。
將竄留詩
作者：捧劍僕（唐）

珍重郭四郎，臨行不得別。曉漏動離心，輕車冒殘雪。欲出主人門，零涕暗嗚咽。萬裡隔關山，一心思漢月。
東武吟
作者：曹鄴（唐）

心如山上虎，身若倉中鼠。惆悵倚市門，無人與之語。夜宴李將軍，慾望心相許。何曾聽我言，貪謔邯鄲女。獨上黃金臺，淒涼淚如雨。
薊北門行
作者：曹鄴（唐）

長河凍如石，徵人夜中戍。但恐筋力盡，敢憚將軍遇。古來死未歇，白骨礙官路。豈無一有功，可以高其墓。親戚牽衣泣，悲號自相顧。死者雖無言，那堪生者悟。不如無手足，得見齒發暮。乃知七尺軀，卻是速死具。
金井怨
作者：曹鄴（唐）

西風吹急景，美人照金井。不見面上花，卻恨井中影。
姑蘇臺
作者：曹鄴（唐）

南宮酒未銷，又宴姑蘇臺。美人和淚去，半夜閶門開。相對正歌舞，笑中聞鼓鼙。星散九重門，血流十二街。一去成萬古，臺盡人不回。時聞野田中，拾得黃金釵。
夜坐有懷
作者：曹鄴（唐）

悄悄月出樹，東南若微霜。愁人不成寐，五月夜亦長。佳期杳天末，骨肉不在旁。年華且有恨，厥體難久康。人言力耕者，歲旱亦有糧。吾道固如此，安得苦倀倀。
寄監察從兄
作者：曹鄴（唐）

我祖居鄴地，鄴人識文星。此地星已落，兼無古時城。古風既無根，千載難重生。空留建安書，傳說七子名。賤子生桂州，桂州山水清。自覺心貌古，兼合古人情。因為二雅詩，出語有性靈。持來向長安，時得長者驚。芝草不為瑞，還共木葉零。恨如轍中土，終歲填不平。吾宗戴豸冠，忽然入西京。憐其羽翼單，撫若親弟兄。松根已堅牢，松葉豈不榮。言罷眼無淚，心中如酒酲。
樂府體
作者：曹鄴（唐）

蓮子房房嫩，菖蒲葉葉齊。共結池中根，不厭池中泥。
棄婦
作者：曹鄴（唐）

嫁來未曾出，此去長別離。父母亦有家，羞言何以歸。此日年且少，事姑常有儀。見多自成醜，不待顏色衰。何人不識寵，所嗟無自非。將欲告此意，四鄰已相疑。
讀李斯傳
作者：曹鄴（唐）

一車致三轂，本圖行地速。不知駕馭難，舉足成顛覆。欺暗尚不然，欺明當自戮。難將一人手，掩得天下目。不見三尺墳，雲陽草空綠。
文宗陵
作者：曹鄴（唐）

千年堯舜心，心成身已歿。始隨蒼梧雲，不返蒼龍闕。宮女衣不香，黃金賜白髮。留此奉天下，所以無征伐。至今汨羅水，不葬大夫骨。
偶懷
作者：曹鄴（唐）

開目不見路，常如夜中行。最賤不自勉，中塗與誰爭。蓬為沙所危，還向沙上生。一年秋不熟，安得便廢耕。顏子命未達，亦遇時人輕。
代羅敷誚使君
作者：曹鄴（唐）

常言愛嵩山，別妾向東京。朝來見人說，卻知在石城。未必菖蒲花，只向石城生。自是使君眼，見物皆有情。麋鹿同上山，蓮藕同在泥。莫學天上日，朝東暮還西。
怨歌行
作者：曹鄴（唐）

丈夫好弓劍，行坐說金吾。喜聞有行役，結束不待車。官田贈倡婦，留妾侍舅姑。舅姑皆已死，庭花半是蕪。中妹尋適人，生女亦嫁夫。何曾寄訊息，他處卻有書。嚴風厲中野，女子心易孤。貧賤又相負，封侯意何如。
南征怨
作者：曹鄴（唐）

萬浪東不回，昭王南征早。龍舟沒何處，獨樹江上老。吾欲問水濱，宮殿已生草。
和潘安仁金谷集
作者：曹鄴（唐）

太守龍為馬，將軍金作車。香飄十裡風，風下綠珠歌。莫怪坐上客，歎君庭前花。明朝此池館，不是石崇家。
不可見
作者：曹鄴（唐）

常聞貧賤夫，頭白終相待。自從嫁黔婁，終歲長不在。君夢有雙影，妾夢空四鄰。常思勁北風，吹折雙車輪。
秦後作
作者：曹鄴（唐）

大道不居謙，八荒安苟得。木中不生火，高殿禍頃刻。誰將白帝子，踐我禮義域。空持拔山志，欲奪天地德。軹道人不回，壯士斷訊息。父母骨成薪，蟲蛇自相食。鼎亂陰陽疑，戰盡鬼神力。東郊龍見血，九土玄黃色。鼙鼓裂二景，妖星動中國。圓丘無日月，曠野失南北。徒流殺人血，神器終不忒。一馬渡空江，始知賢者賊。
薄命妾
作者：曹鄴（唐）

薄命常惻惻，出門見南北。劉郎馬蹄疾，何處去不得。淚珠不可收，蟲絲不可織。知君綠桑下，更有新相識。
放歌行
作者：曹鄴（唐）

莫唱放歌行，此歌臨楚水。人皆惡此聲，唱者終不已。三閭有何罪，不向枕上死。
江西送人
作者：曹鄴（唐）

八月江上樓，西風令人愁。攜酒樓上別，盡見四山秋。但愁今日知，莫作他時疑。郎本不住此，無人泣望歸。何水不生波，何木不改柯。遙知明日恨，不如今日多。將心速投人，路遠人如何。
始皇陵下作
作者：曹鄴（唐）

千金買魚燈，泉下照狐兔。行人上陵過，卻吊扶蘇墓。累累壙中物，多於養生具。若使山可移，應將秦國去。舜歿雖在前，今猶未封樹。
洛原西望
作者：曹鄴（唐）

築城畏不堅，城堅心自毀。秦樹滿平原，秦人不居此。猶為泣路者，無力報天子。
趙城懷古
作者：曹鄴（唐）

邯鄲舊公子，騎馬又鳴珂。手揮白玉鞭，不避五侯車。閒愁春日短，沽酒入倡家。一笑千萬金，醉中贈秦娥。如今高原上，樹樹白楊花。
代班姬
作者：曹鄴（唐）

寵極多妒容，乘車上金階。欻然趙飛燕，不語到日西。手把菖蒲花，君王喚不來。常嫌鬢蟬重，乞人白玉釵。君心無定波，咫尺流不回。後宮門不掩，每夜黃鳥啼。買得千金賦，花顏已如灰。
庭草
作者：曹鄴（唐）

庭草根自淺，造化無遺功。低迴一寸心，不敢怨春風。
過白起墓
作者：曹鄴（唐）

夷陵火焰滅，長平生氣低。將軍臨老病，賜劍鹹陽西。
對酒
作者：曹鄴（唐）

愛酒知是僻，難與性相舍。未必獨醒人，便是不飲者。晚歲無此物，何由住田野。
續幽憤
作者：曹鄴（唐）

繁霜作陰起，朱火乘夕發。清晝冷無光，蘭膏坐銷歇。惟公執天憲，身是臺中傑。一逐楚大夫，何人為君雪。匆匆鬼方路，不許辭雙闕。過門似他鄉，舉趾如遺轍。八月黃草生，洪濤入雲熱。危魂沒太行，客吊空骨節。千年瘴江水，恨聲流不絕。
古詞
作者：曹鄴（唐）

高闕礙飛鳥，人言是君家。經年不歸去，愛妾面上花。妾面雖有花，妾心非女蘿。郎妻自不重，於妾欲如何。
和謝豫章從宋公戲馬臺送孔令謝病
作者：曹鄴（唐）

碧樹杳雲暮，朔風自西來。佳人憶山水，置酒在高臺。不必問流水，坐來日已西。勸君速歸去，正及鷓鴣啼。
送進士李殷下第遊汾河
作者：曹鄴（唐）

上國花照地，遣君向西徵。旁人亦有恨，況複故人情。單車欲雲去，別酒忽然醒。如何今夜夢，半作道路程。邊士不好禮，全家住軍城。城中鼓角嚴，旅客常夜驚。中有左記室，逢人眼光明。西門未歸者，下馬如到京。還應一開卷，為子心不平。殷勤說忠抱，壯志勿自輕。
相思極
作者：曹鄴（唐）

妾顏與日空，君心與日新。三年得一書，猶在湘之濱。料君相輕意，知妾無至親。況當受明禮，不令再嫁人。願君從此日，化質為妾身。
代謝玄暉新亭送範零陵
作者：曹鄴（唐）

楚水洪無際，滄茫接天涯。相看不能語，獨鳥下江蘺。蓬子悉有戀，蓬根卻無期。車輪自不住，何必怨路岐。孟冬衣食薄，夢寐亦未遺。
山中效陶
作者：曹鄴（唐）

落第非有罪，茲山聊歸止。山猿隔雲住，共飲山中水。讀書時有興，坐石忘卻起。西山忽然暮，往往遺巾履。經時一出門，兼候僮僕喜。常被山翁笑，求名豈如此。齒發老未衰，何如且求己。
城南野居寄知己
作者：曹鄴（唐）

奔走未到我，在城如在村。出門既無意，豈如常閉門。作詩二十載，闕下名不聞。無人為開口，君子獨有言。身為苦寒士，一笑亦感恩。殷勤中途上，勿使車無輪。
古莫買妾行
作者：曹鄴（唐）

千扉不當路，未似開一門。若遣綠珠醜，石家應尚存。
霽後作
作者：曹鄴（唐）

新霽辨草木，晚塘明衣衿。乳燕不歸宿，雙雙飛向林。微照露花影，輕雲浮麥陰。無人可招隱，盡日登山吟。
田家效陶
作者：曹鄴（唐）

黑黍舂來釀酒飲，青禾刈了驅牛載。大姑小叔常在眼，卻笑長安在天外。
寄賈馳先輩
作者：曹鄴（唐）

遊子想萬裡，何必登高臺。聞君燕女吟，如自薊北來。長安高蓋多，健馬東西街。盡說蒿簪古，將錢買金釵。我祖西園事，言之獨傷懷。如今數君子，如鳥無樹棲。濟水一入河，便與清流乖。聞君欲自持，勿使吾道低。
送友人入塞
作者：曹鄴（唐）

亂蓬無根日，送子入青塞。蒼茫萬裡秋，如見原野大。鳥雀寒不下，山川迥相對。一馬沒黃雲，登高望猶在。驚風忽然起，白日黯已晦。如何恨路長，出門天涯外。
寄陽朔友人
作者：曹鄴（唐）

桂林須產千株桂，未解當天影日開。我到月中收得種，為君移向故園栽。
題廣福巖
作者：曹鄴（唐）

未有天地先融結，方廣高深無丈尺。書言不盡畫難成，留與人間作奇特。
送曾德邁歸寧宜春
作者：曹鄴（唐）

湘東山水有清輝，袁水詞人得意歸。幾府爭馳毛義檄，想到宜陽更無事，並將歡慶奉庭闈。
送鄭穀歸宜春
作者：曹鄴（唐）

無成歸故國，上馬亦高歌。況是飛鳴後，殊為喜慶多。暑銷嵩嶽雨，涼吹洞庭波。莫便閑吟去，須期接盛科。
老圃堂
作者：曹鄴（唐）

邵平瓜地接吾廬，穀雨幹時手自鋤。昨日春風欺不在，就床吹落讀殘書。
初春行宮侍宴應制
作者：蘇味道（唐）

溫液吐涓涓，跳波急應弦。簪裾承睿賞，花柳發韶年。聖酒千鐘洽，宸章七曜懸。微臣從此醉，還似夢鈞天。
單於川對雨二首
作者：蘇味道（唐）

崇朝遘行雨，薄晚屯密雲。緣階起素沫，竟水聚圓文。河柳低未舉，山花落已芬。清尊久不薦，淹留遂待君。飛雨欲迎旬，浮雲已送春。還從濯枝後，來應洗兵辰。氣合龍祠外，聲過鯨海濱。伐邢知有屬，已見靜邊塵。
正月十五夜
作者：蘇味道（唐）

火樹銀花合，星橋鐵鎖開。暗塵隨馬去，明月逐人來。遊伎皆穠李，行歌盡落梅。金吾不禁夜，玉漏莫相催。
詠霧
作者：蘇味道（唐）

氤氳起洞壑，遙裔匝平疇。乍似含龍劍，還疑映蜃樓。拂林隨雨密，度徑帶煙浮。方謝公超步，終從彥輔遊。
詠虹
作者：蘇味道（唐）

紆餘帶星渚，窈窕架天潯。空因壯士見，還共美人沉。逸照含良玉，神花藻瑞金。獨留長劍彩，終負昔賢心。
詠霜
作者：蘇味道（唐）

金祇暮律盡，玉女暝氛歸。孕冷隨鐘徹，飄華逐劍飛。帶日浮寒影，乘風進晚威。自有貞筠質，寧將庶草腓。
詠井
作者：蘇味道（唐）

玲瓏映玉檻，澄澈瀉銀床。流聲集孔雀，帶影出羵羊。桐落秋蛙散，桃舒春錦芳。帝力終何有，機心庶此忘。
詠石
作者：蘇味道（唐）

濟北甄神貺，河西濯錦文。聲應天池雨，影觸岱宗雲。燕歸猶可候，羊起自成群。何當握靈髓，高枕絕囂氛。
奉和受圖溫洛應制
作者：蘇味道（唐）

綠綺膺河檢，清壇俯洛濱。天旋俄製蹕，孝享屬嚴禋。陟配光三祖，懷柔洎百神。霧開中道日，雪斂屬車塵。預奉鹹英奏，長歌億萬春。
使嶺南聞崔馬二禦史並拜臺郎
作者：蘇味道（唐）

振鷺齊飛日，遷鶯遠聽聞。明光共待漏，清鑒各披雲。喜得廊廟舉，嗟為臺閣分。故林懷柏悅，新幄阻蘭燻。冠去神羊影，車迎瑞雉群。遠從南鬥外，遙仰列星文。
贈封禦史入臺
作者：蘇味道（唐）

故事推三獨，茲辰對兩闈。夕鴉共鳴舞，屈草接芳菲。盛府持清橐，殊章動繡衣。風連臺閣起，霜就簡書飛。凜凜當朝色，行行滿路威。惟當擊隼去，複睹落雕歸。
始背洛城秋郊矚目奉懷臺中諸侍禦
作者：蘇味道（唐）

薄遊忝霜署，直指戒冰心。荔浦方南紀，蘅皋暫北臨。山晴關塞斷，川暮廣城陰。場圃通圭甸，溝塍礙石林。野童來捃拾，田叟去謳吟。蟋蟀秋風起，蒹葭晚露深。帝城猶鬱鬱，徵傳幾駸駸。回憶披書地，勞歌謝所欽。
九江口南濟北接蘄春南與潯陽岸
作者：蘇味道（唐）

江路一悠哉，滔滔九派來。遠潭昏似霧，前浦沸成雷。鱗介多潛育，漁商幾溯洄。風搖蜀柿下，日照楚萍開。近漱湓城曲，斜吹蠡澤隈。錫龜猶入貢，浮獸罷為災。津吏揮橈疾，郵童整傳催。歸心詎可問，為視落潮回。
和武三思於天中寺尋複禮上人之作
作者：蘇味道（唐）

藩戚三雍暇，禪居二室隈。忽聞從桂苑，移步踐花臺。敏學推多藝，高談屬辯才。是非寧滯著，空有掠嫌猜。五行幽機暢，三蕃妙鍵開。味同甘露灑，香似逆風來。砌古留方石，池清辨燒灰。人尋鶴洲返，月逐虎溪回。企躅瞻飛蓋，攀遊想渡杯。願陪為善樂，從此去塵埃。
嵩山石淙侍宴應制
作者：蘇味道（唐）

雕輿藻衛擁千官，仙洞靈溪訪九丹。隱曖源花迷近路，天洛宸襟有餘興，裴回周矖駐歸鑾。
西溪子
作者：毛文錫（唐）

昨夜西溪遊賞，芳樹奇花千樣。鎖春光，金尊滿，
何滿子
作者：毛文錫（唐）

紅粉樓前月照，碧紗窗外鶯啼。夢斷遼陽音信，
訴衷情
作者：毛文錫（唐）

桃花流水漾縱橫，春晝彩霞明。劉郎去，阮郎行，愁坐對雲屏，算歸程。何時攜手洞邊迎，訴衷情。鴛鴦交頸繡衣輕，碧沼藕花馨。偎藻荇，映蘭汀，思婦對心驚，想邊庭。何時解佩掩雲屏，訴衷情。
中興樂
作者：毛文錫（唐）

豆蔻花繁煙豔深，丁香軟結同心。翠鬟女，相與，共淘金。紅蕉葉裡猩猩語。鴛鴦浦，鏡中鸞舞。絲雨，隔荔枝陰。
醉花間
作者：毛文錫（唐）

休相問，怕相問，相問還添恨。春水滿塘生，鸂鶒還相趁。昨夜雨霏霏，臨明寒一陣。偏憶戍樓人，久絕邊庭信。深相憶，莫相憶，相憶情難極。銀漢是紅牆，一帶遙相隔。金盤珠露滴，兩岸榆花白。風搖玉佩清，今夕為何夕。
酒泉子
作者：毛文錫（唐）

綠樹春深，燕語鶯啼聲斷續，惠風飄蕩入芳叢，惹殘紅。柳絲無力嫋煙空。金盞不辭須滿酌，海棠花下思朦朧，
紗窗恨
作者：毛文錫（唐）

新春燕子還來至，一雙飛。壘巢泥濕時時墜，涴人衣。後園裡、看百花發，香風拂、繡戶金扉。月照紗窗，雙雙蝶翅塗鉛粉，咂花心。綺窗繡戶飛來穩，畫堂陰。二三月、愛隨風絮，伴落花、來拂衣襟。更剪輕羅片，
戀情深
作者：毛文錫（唐）

滴滴銅壺寒漏咽，醉紅樓月。宴餘香殿會鴛衾，蕩春心。真珠簾下曉光侵，鶯語隔瓊林。寶帳欲開慵起，戀情深。玉殿春濃花爛漫，簇神仙伴。羅裙窣地縷黃金，奏清音。酒闌歌罷兩沉沉，一笑動君心。永願作鴛鴦伴，戀情深。
浣溪沙
作者：毛文錫（唐）

七夕年年信不違，銀河清淺白雲微，蟾光鵲影伯勞飛。每恨蟪蛄憐婺女，幾回嬌妒下鴛機，今宵嘉會兩依依。
攤破浣溪沙
作者：毛文錫（唐）

春水輕波浸綠苔，枇杷洲上紫檀開。晴日眠沙鸂鶒穩，羅襪生塵遊女過，有人逢著弄珠回。蘭麝飄香初解佩，
贊浦子
作者：毛文錫（唐）

錦帳添香睡，金爐換夕燻。懶結芙蓉帶，慵拖翡翠裙。正是柳夭桃媚，那堪暮雨朝雲。宋玉高唐意，裁瓊欲贈君。
巫山一段雲
作者：毛文錫（唐）

雨霽巫山上，雲輕映碧天。遠風吹散又相連，十二晚峰前。暗濕啼猿樹，高籠過客船。朝朝暮暮楚江邊，幾度降神仙。貌掩巫山色，才過濯錦波。阿誰提筆上銀河，月裡寫嫦娥。薄薄施鉛粉，盈盈掛綺羅。菖蒲花役夢魂多，年代屬元和。
柳含煙
作者：毛文錫（唐）

隋堤柳，汴河旁。夾岸綠陰千里，龍舟鳳舸木蘭香。錦帆張。因夢江南春景好，一路流蘇羽葆。笙歌未盡起橫流，河橋柳，佔芳春。映水含煙拂路，幾回攀折贈行人，樂府吹為橫笛曲，能使離腸斷續。不如移植在金門，章臺柳，近垂旒。低拂往來冠蓋，朦朧春色滿皇州，直與路邊江畔別，免被離人攀折。最憐京兆畫蛾眉，禦溝柳，佔春多。半出宮牆婀娜，有時倒景醮輕羅，昨日金鑾巡上苑，風亞舞腰纖軟。栽培得地近皇宮，
更漏子
作者：毛文錫（唐）

春夜闌，春恨切，花外子規啼月。人不見，夢難憑，偏怨別，是芳節，庭下丁香千結。宵霧散，曉霞暉，
喜遷鶯
作者：毛文錫（唐）

芳春景，曖晴煙，喬木見鶯遷。傳枝偎葉語關關，錦翼鮮，金毳軟，百轉千嬌相喚。碧紗窗曉怕聞聲，
應天長
作者：毛文錫（唐）

平江波暖鴛鴦語，兩兩釣船歸極浦。蘆洲一夜風和雨，漁燈明遠渚，蘭棹今宵何處。羅袂從風輕舉，愁殺採蓮女。
月宮春
作者：毛文錫（唐）

水晶宮裡桂花開，神仙探幾回。紅芳金蕊繡重臺，玉兔銀蟾爭守護，姮娥奼女戲相偎。遙聽鈞天九奏，
虞美人
作者：毛文錫（唐）

鴛鴦對浴銀塘暖，水面蒲梢短。垂楊低拂曲塵波，遙思桃葉吳江碧，便是天河隔。錦鱗紅鬣影沉沉，寶檀金縷鴛鴦枕，綬帶盤宮錦。夕陽低映小窗明，玉爐香暖頻添炷，滿地飄輕絮。珠簾不卷度沈煙，
臨江仙
作者：毛文錫（唐）

暮蟬聲盡落斜陽，銀蟾影掛瀟湘。黃陵廟側水茫茫。楚山紅樹，煙雨隔高唐。岸泊漁燈風颭碎，白蘋遠散濃香。靈娥鼓瑟韻清商。朱弦淒切，雲散碧天長。
接賢賓
作者：毛文錫（唐）

香韉鏤襜五色驄，值春景初融。流珠噴沫躞蹀，汗血流紅。少年公子能乘馭，金鑣玉轡瓏璁。為惜珊瑚鞭不下，
贊成功
作者：毛文錫（唐）

海棠未坼，萬點深紅，香包緘結一重重。似含羞態，昨夜微雨，飄灑庭中，忽聞聲滴井邊桐。美人驚起，
甘州遍
作者：毛文錫（唐）

春光好，公子愛閒遊。足風流。金鞍白馬，雕弓寶劍，花蔽膝，玉銜頭。尋芳逐勝歡宴，絲竹不曾休。美人唱、揭調是甘州，醉紅樓。堯年舜日，樂聖永無憂。秋風緊，平磧雁行低。陣雲齊。蕭蕭颯颯，邊聲四起，青塚北，黑山西。沙飛聚散無定，往往路人迷。鐵衣冷、戰馬血沾蹄，破蕃奚。鳳凰詔下，步步躡丹梯。
漁父
作者：和凝（唐）

白芷汀寒立鷺鷥，蘋風輕剪浪花時。煙冪冪，日遲遲，
天仙子
作者：和凝（唐）

柳色披衫金縷鳳，纖手輕拈紅豆弄。翠蛾雙斂正含情，洞口春紅飛蔌蔌，仙子含愁眉黛綠。阮郎何事不歸來？懶燒金，慵篆玉，流水桃花空斷續。
江城子
作者：和凝（唐）

初夜含嬌入洞房，理殘妝，柳眉長。翡翠屏中，竹裡風生月上門，理秦箏，對雲屏。輕撥朱弦，鬥轉星移玉漏頻，已三更，對棲鶯。歷歷花間，迎得郎來入繡闈，語相思，連理枝。鬢亂釵垂，帳裡鴛鴦交頸情，恨雞聲，天已明。愁見街前，
何滿子
作者：和凝（唐）

正是破瓜年幾，含情慣得人饒。桃李精神鸚鵡舌，寫得魚箋無限，其如花鎖春暉。目斷巫山雲雨，
望梅花
作者：和凝（唐）

春草全無訊息，臘雪猶餘蹤跡。越嶺寒枝香自折，
薄命女
作者：和凝（唐）

天欲曉，宮漏穿花聲繚繞，窗裡星光少。冷露寒侵帳額，殘月光沈樹杪。夢斷錦幃空悄悄，
春光好
作者：和凝（唐）

紗窗暖，畫屏閑，嚲雲鬟。睡起四肢無力，半春間。玉指剪裁羅勝，金盤點綴酥山。窺宋深心無限事，小眉彎。蘋葉軟，杏花明，畫船輕。雙浴鴛鴦出綠汀，棹歌聲。春水無風無浪，春天半雨半晴。紅粉相隨南浦晚，幾含情。
採桑子
作者：和凝（唐）

蝤蠐領上訶梨子，繡帶雙垂。椒戶閒時，競學摴蒲賭荔支。叢頭鞋子紅編細，裙窣金絲。無事嚬眉，春思翻教阿母疑。
菩薩蠻
作者：和凝（唐）

越梅半拆輕寒裡，冰清澹薄籠藍水。暖覺杏梢紅，閑階莎徑碧，遠夢猶堪惜。離恨又迎春，相思難重陳。
喜遷鶯
作者：和凝（唐）

曉月墜，宿雲披，銀燭錦屏帷。建章鐘動玉繩低，春態淺，來雙燕，紅日漸長一線。嚴妝欲罷轉黃鸝，
山花子
作者：和凝（唐）

鶯錦蟬縠馥麝臍，輕裾花草曉煙迷。鸂鶒戰金紅掌墜，星靨笑偎霞臉畔，蹙金開襜襯銀泥。春思半和芳草嫩，銀字笙寒調正長，水文簟冷畫屏涼。玉腕重，金扼臂，幾度試香纖手暖，一回嘗酒絳唇光。佯弄紅絲繩拂子，
臨江仙
作者：和凝（唐）

海棠香老春江晚，小樓霧縠空濛。翠鬟初出繡簾中，碾玉釵搖鸂鶒戰，雪肌雲鬢將融。含情遙指碧波東，披袍窣地紅宮錦，鶯語時轉輕音。碧羅冠子穩犀簪，肌骨細勻紅玉軟，臉波微送春心。嬌羞不肯入鴛衾，
小重山
作者：和凝（唐）

春入神京萬木芳，禁林鶯語滑、蝶飛狂。曉花擎露妨啼妝，紅日永、風和百花香。煙鎖柳絲長，禦溝澄碧水、轉池塘。時時微雨洗風光，正是神京爛熳時，群仙初折得、郤詵枝。烏犀白紵最相宜，精神出、禦陌袖鞭垂。柳色展愁眉，管絃分響亮、探花期。光陰佔斷曲江池，
麥秀兩岐
作者：和凝（唐）

涼簟鋪斑竹，鴛枕並紅玉。臉蓮紅，眉柳綠，羞道交回燭，未慣雙雙宿。樹連枝，魚比目，
生查子
作者：牛希濟（唐）

春山煙欲收，天澹星稀小。殘月臉邊明，別淚臨清曉。語已多，情未了，回首猶重道。記得綠羅裙，處處憐芳草。新月曲如眉，未有團圞意。紅豆不堪看，滿眼相思淚。終日劈桃穰，人在心兒裡。兩朵隔牆花，早晚成連理。
中興樂
作者：牛希濟（唐）

池塘暖碧浸晴暉，濛濛柳絮輕飛。紅蕊凋來，醉夢還稀。春雲空有雁歸，珠簾垂。東風寂寞，恨郎拋擲，淚濕羅衣。
酒泉子
作者：牛希濟（唐）

枕轉簟涼，清曉遠鐘殘夢。月光斜，簾影動，舊爐香。夢中說盡相思事，纖手勻雙淚。去年書，今日意，斷人腸。
謁金門
作者：牛希濟（唐）

秋已暮，重疊關山岐路。嘶馬搖鞭何處去，曉禽霜滿樹。夢斷禁城鐘鼓，淚滴枕檀無數。一點凝紅和薄霧，
臨江仙
作者：牛希濟（唐）

峭碧參差十二峰，冷煙寒樹重重。瑤姬宮殿是仙蹤。金爐珠帳，香靄晝偏濃。一自楚王驚夢斷，人間無路相逢。至今雲雨帶愁容。月斜江上，徵棹動晨鐘。謝家仙觀寄雲岑，巖蘿拂地成陰。洞房不閉白雲深。當時丹灶，一粒化黃金。石壁霞衣猶半掛，松風長似鳴琴。時聞唳鶴起前林。十洲高會，何處許相尋。渭闕宮城秦樹凋，玉樓獨上無憀。含情不語自吹簫。調清和恨，天路逐風飄。何事乘龍人忽降，似知深意相招。三清攜手路非遙。世間屏障，彩筆劃嬌饒。江繞黃陵春廟閑，嬌鶯獨語關關。滿庭重疊綠苔斑。陰雲無事，四散自歸山。簫鼓聲稀香燼冷，月娥斂盡彎環。風流皆道勝人間，素洛春光瀲灩平，千重媚臉初生。淩波羅襪勢輕輕。煙籠日照，珠翠半分明。風引寶衣疑欲舞，鸞回鳳翥堪驚。也知心許恐無成。陳王辭賦，千載有聲名。柳帶搖風漢水濱，平蕪兩岸爭勻。鴛鴦對浴浪痕新。弄珠遊女，微笑自含春。輕步暗移蟬鬢動，羅裙風惹輕塵。水精宮殿豈無因。空勞纖手，解佩贈情人。洞庭波浪颭晴天，君山一點凝煙。此中真境屬神仙。玉樓珠殿，相映月輪邊。萬裡平湖秋色冷，星辰垂影參然。橘林霜重更紅鮮。羅浮山下，有路暗相連。
陪遊鳳凰臺獻詩
作者：宋齊丘（唐）

嵯峨壓洪泉，岝峉撐碧落。宜哉秦始皇，不驅亦不鑿。上有佈政臺，八顧背城郭。山蹙龍虎健，水黑螭蜃作。白虹欲吞人，赤驥相煿zh。畫棟泥金碧，石路盤磽埆。倒掛哭月猿，危立思天鶴。鑿池養蛟龍，栽桐棲鸑鷟。梁間燕教雛，石罅蛇懸殼。養花如養賢，去草如去惡。日晚嚴城鼓，風來蕭寺鐸。掃地驅塵埃，剪蒿除鳥雀。金桃帶葉摘，綠李和衣嚼。貞竹無盛衰，媚柳先搖落。塵飛景陽井，草合臨春閣。芙蓉如佳人，回首似調謔。當軒有直道，無人肯駐腳。夜半鼠窸窣，天陰鬼敲啄。松孤不易立，石醜難安著。自憐啄木鳥，去蠹終不錯。晚風吹梧桐，樹頭鳴嚗嚗。峨峨江令石，青苔何淡薄。不話興亡事，舉首思眇邈。籲哉未到此，褊劣同尺蠖。籠鶴羨鳧毛，猛虎愛蝸角。一日賢太守，與我觀橐鑰。往往獨自語，天帝相唯諾。風雲偶不來，寰宇銷一略。我欲烹長鯨，四海為鼎鑊。我欲取大鵬，天地為矰繳。安得生羽翰，雄飛上寥廓。
贈仰山慧度禪師
作者：宋齊丘（唐）

初聞如自解，及見勝初聞。兩鬢堆殘雪，一身披斷雲。道應齊古佛，高不揖吾君。稽首清涼月，蕭然永珍分。
陪華林園試小妓羯鼓
作者：宋齊丘（唐）

切斷牙床鏤紫金，最宜平穩玉槽深。因逢淑景開佳宴，開元天子曾如此，今日將軍好用心。
句
作者：宋齊丘（唐）

大似賢臣扶社稷，遇明則見暗還藏。（《影詩》，
早朝
作者：馮延巳（唐）

銅壺滴漏初晝，高閣雞鳴半空。催啟五門金鎖，鴛瓦數行曉日，鸞旗百尺春風。侍臣踏舞重拜，
句
作者：馮延巳（唐）

青樓阿監應相笑，書記登壇又卻回。
感懷詩二章
作者：韓熙載（唐）

僕本江北人，今作江南客。再去江北遊，舉目無相識。金風吹我寒，秋月為誰白。不如歸去來，江南有人憶。未到故鄉時，將為故鄉好。及至親得歸，爭如身不到。目前相識無一人，出入空傷我懷抱。風雨蕭蕭旅館秋，桃臉蛾眉笑出門，爭向前頭擁將去。
溧水無相寺贈僧
作者：韓熙載（唐）

無相景幽遠，山屏四面開。憑師領鶴去，待我掛冠來。藥為依時採，松宜繞舍栽。林泉自多興，不是效劉雷。
書歌妓泥金帶
作者：韓熙載（唐）

風柳搖搖無定枝，陽臺雲雨夢中歸。他年蓬島音塵斷，留取尊前舊舞衣。
送徐鉉流舒州
作者：韓熙載（唐）

昔年淒斷此江湄，風滿征帆淚滿衣。今日重憐鶺鴒羽，不堪波上又分飛。
句
作者：韓熙載（唐）

幾人平地上，看我半天中。
登祝融峰
作者：李徵古（唐）

欲上祝融峰，先登古石橋。鑿開巇嶮處，取路到丹霄。
七歲吟
作者：潘佑（唐）

朝遊滄海東，暮歸何太速。只因騎折白龍腰，
送許處士堅往茅山
作者：潘佑（唐）

天壇雲似雪，玉洞水如琴。白雲與流水，千載清人心。君攜布囊去，路長風滿林。一入華陽洞，千秋那可尋。
送人往宣城
作者：潘佑（唐）

江畔送行人，千山生暮氛。謝安團扇上，為畫敬亭雲。
失題
作者：潘佑（唐）

誰家舊宅春無主，深院簾垂杏花雨。香飛綠瑣人未歸，巢燕承塵默無語。
句
作者：潘佑（唐）

勸君此醉直須歡，明朝又是花狼藉。
寄孟賓於
作者：李昉（唐）

初攜書劍別湘潭，金榜標名第十三。昔日聲名喧洛下，莫學馮唐便休去，明君晚事未為慚。
送孟賓於
作者：馬致恭（唐）

曾聞洛下綴神仙，火樹南棲幾十年。白首自忻丹桂在，今日還家莫惆悵，不同初上渡頭船。
奉和聖制元日大雪登樓
作者：張義方（唐）

恰當歲日紛紛落，天寶瑤花助物華。自古最先標瑞牒，豈但小臣添興詠，狂歌醉舞一家家。
北庭西郊候封大夫受降回軍獻上
作者：岑參（唐）

胡地苜蓿美，輪臺徵馬肥。大夫討匈奴，前月西出師。甲兵未得戰，降虜來如歸。橐駝何連連，穹帳亦累累。陰山烽火滅，劍水羽書稀。卻笑霍嫖姚，區區徒爾為。西郊候中軍，平沙懸落暉。驛馬從西來，雙節夾路馳。喜鵲捧金印，蛟龍盤畫旗。如公未四十，富貴能及時。直上排青雲，傍看疾若飛。前年斬樓蘭，去歲平月支。天子日殊寵，朝廷方見推。何幸一書生，忽蒙國士知。側身佐戎幕，斂衽事邊陲。自逐定遠侯，亦著短後衣。近來能走馬，不弱並州兒。